

**Заданні першага этапу рэспубліканскай алімпіяды па беларускай мове і літаратуры**

**2021/2022 навучальны год**

**ХІ клас**

**1. Выпішыце словы, у якіх літары е, ё,я абазначаюць галосны гук і мяккасць папярэдняга зычнага.**

Вясёлка, Янка, пад’ём, копія, з’ездзіць, жыццё, сняданак, шчаўё, маянэз, клёцкі, ежа, аб’ехаць, бліны, Праметэй.

**2. Знайдзіце ў сказах фразеалагізмы і падкрэсліце іх як члены сказа.**

1. Яны баяліся зараз высунуць нос куды-небудзь за сяло.

2. Але ладны ўдаўся хлапчук, рос на лес гледзячы.

3. І раней здаралася , што бацька і маці давалі мне кухталя.

4. Становішча ў нас не такое, каб патураць аматарам біць лынды .

5. Сам кату па пяту, а распараджаецца.

6. Нічога, я дакапаюся! Выведу на чыстую ваду.

7. Работа ў іх – курам на смех.

8. Паглядзеў, што лёгкага хлеба нідзе няма.

9. Старшыня чалавек бывалы , з царом у галаве, з ім гаварыць цікава .

**3. Дапоўніце табліцу**

|  |  |  |  |
| --- | --- | --- | --- |
| **Назва народнасці** | **Жанаты мужчына** | **Замужняя жанчына** | **Незамужняя дзяўчына** |
| Палякі | *Пан* | *Панна* | *Пані* |
| Англічане | Містэр | *Міс* | *Місіс* |
| Французы | Месье | *Мадам* | *Мадэмуазель* |
| Беларусы |  |  |  |

**4. Ад прапанаваных слоў утварыце новыя:**

а) прыставачным спосабам:

1) увага –

2) дзядуля –

3) славуты –

4) віднець –

б) шляхам асноваскладання + суфіксацыі:

1) варыць соль –

2) вострае слова –

3) дзеяць дабро –

4) кароткая шэрсць –

**5. Запішыце аднаслоўныя беларускія адпаведнікі.**

|  |  |
| --- | --- |
| **Руская мова** | **Беларуская мова** |
| Семечко тыквы |  |
| Жена дяди |  |
| Моховое болото |  |
| Чашка весов |  |

**6. Укажыце, да якой часціны мовы належаць падкрэсленыя ў сказах словы.**

1. Аднаму з іх было ўсяго пятнаццаць год.

2. Нічыіх кніг не бывае – у кожнай ёсць аўтар ці аўтары.

3. “Як я рада вас бачыць, Сямён Пятровіч!” – загаварыла Верачка.

4. Кожны раз, калі ідзе дождж, мой сусед любіць выходзіць на прагулку.

**7. Вызначце, у якіх сказах дапушчаны памылкі, і запішыце правільныя варыянты.**

1. Старшая аграном Надзея Краўчук пайшла на вопытны ўчастак.

2. Міхалка ціха адчыніў варотца і выбег на вуліцу.

3. Бяры сябе бохан і са шчырай падзякай рэж і еж.

4. Творчых поспехаў артыстам пажадала маладая кампазітар Казлова.

5. А сівейшы дзядок ні то цешыцца з нас, ні то шкадуе.

**8. Пастаўце, дзе патрэбна, знакі прыпынку. Запішыце, чым ускладнены кожны сказ.**

1. Спалоханае хмарай над гумном кружылася крычала вараннё.

2. Малы хлапчук унучак дзедаў сядзеў на возе.

3. У рэчцы акрамя рыбы было багата ракаў.

4. Лёд бы камень самацветны блішчыць праменнаю ігрой.

5. Давайце добрыя сябры пагутарым аб шчасці.

**9. Вызначце стыль і тып тэксту. Адказ абгрунтуйце.**

Андатра – мускусны пацук, млекакормячая жывёла сямейства хамякападобных. Яе радзіма – Паўночная Амерыка. Даўжыня цела андатры 23-25 сантыметраў, хваста – 20-25 сантыметраў. Вага – 1-1,5 кілаграмаў. Хвост пляскаты з бакоў, вузкаваты.

Андатра жыве каля вадаёмаў, багатых на расліннасць. Звярок аддае перавагу норам. Жылая хатка іншы раз бывае ў дыяметры да 3,5 метраў. Асноўны корм андатры – хвошч азёрны, карэнішчы трыснягу, чароту, белай ліліі, рагозу, аеру.

**10. Запішыце прозвішчы ці псеўданімы шасці прадстаўнікоў беларускай літаратуры, якія жылі і працавалі ў ХІХ стагоддзі.**